title: Komisjoni rakendusmäärus (EL) 2020/1299, 11. september 2020, millega registreeritakse kaitstud päritolunimetuste ja kaitstud geograafiliste tähiste registris nimetus [„Szilvásváradi pisztráng“ (KGT)]

text:
                  18.9.2020

                  ET

                  Euroopa Liidu Teataja

                  L 304/4

         KOMISJONI RAKENDUSMÄÄRUS (EL) 2020/1299,
         11. september 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Szilvásváradi pisztráng“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Szilvásváradi pisztráng“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Szilvásváradi pisztráng“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Szilvásváradi pisztráng“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „värske kala, molluskid ja koorikloomad ning neist valmistatud tooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 171, 19.5.2020, lk 26.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1300, 11. september 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Asiago“ (KPN)]

text:
                  18.9.2020

                  ET

                  Euroopa Liidu Teataja

                  L 304/5

         KOMISJONI RAKENDUSMÄÄRUS (EL) 2020/1300,
         11. september 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Asiago“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1107/96 (2) (muudetud komisjoni määrusega (EÜ) nr 1200/2007) (3) registreeritud kaitstud päritolunimetuse „Asiago“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Asiago“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  Komisjoni 15. oktoobri 2007. aasta määrus (EÜ) nr 1200/2007, millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis (Asiago (KPN)) (ELT L 271, 16.10.2007, lk 3).

            (4)  ELT C 178, 28.5.2020, lk 8.


title: Nõukogu rakendusmäärus (EL) 2020/1309, 21. september 2020, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2

text:
                  21.9.2020

                  ET

                  Euroopa Liidu Teataja

                  LI 305/1

         NÕUKOGU RAKENDUSMÄÄRUS (EL) 2020/1309,
         21. september 2020,
         millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. jaanuaril 2016 vastu määruse (EL) 2016/44.

                     (2)

                     Liidu välisasjade ja julgeolekupoliitika kõrge esindaja (edaspidi „kõrge esindaja“) tegi 27. märtsil 2020 liidu nimel avalduse Liibüa kohta, milles kutsuti kõiki pooli üles austama inimõigusi ja rahvusvahelist õigust.

                     (3)

                     Kõrge esindaja tegi 12. mail 2020 liidu nimel avalduse, milles märgitakse, et liit on jätkuvalt kindlalt otsustanud tagada Liibüas ÜRO relvaembargo täieliku järgimise. Samuti rõhutatakse, et tuleb teha kõik mis võimalik, et tagada asjakohaste ÜRO Julgeolekunõukogu resolutsioonide täielik ja tõhus rakendamine, sealhulgas Liibüa maismaa- ja õhupiiride kaudu.

                     (4)

                     Lisaks tuletatakse avalduses pooltele meelde, et nad peavad järgima rahvusvahelist õigust, sealhulgas rahvusvahelist humanitaarõigust, ja et neid õigusi rikkuvad isikud võetakse vastutusele.

                     (5)

                     Nõukogu on endiselt sügavalt mures olukorra pärast Liibüas ja eelkõige tegevuse pärast, mis ohustab rahu, julgeolekut ja stabiilsust Liibüas, sealhulgas ÜRO relvaembargo rikkumised ja Liibüa nafta salakaubaveo katsed, samuti inimõiguste rikkumised.

                     (6)

                     Sellega seoses ja pidades silmas vägivalla jätkuvat eskaleerumist Liibüas, tuleks kaks inimõiguste rikkumise eest vastutavat isikut ja kolm üksust, kes on seotud ÜRO relvaembargo rikkumisega, lisada määruse (EL) 2016/44 III lisas esitatud selliste isikute ja üksuste loetellu, kelle suhtes kohaldatakse piiravaid meetmeid.

                     (7)

                     Määruse (EL) 2016/44 III lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2016/44 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2020

                  Nõukogu nimel

                  president

               J. BORRELL FONTELLES

            (1)  ELT L 12, 19.1.2016, lk 1.

            LISA

               1)
               Määruse (EL) 2016/44 III lisa A ossa (Isikud) lisatakse järgmised kanded:

                           Nimi

                           Tuvastamisandmed

                           Põhjendus

                           Loetellu kandmise kuupäev

                           „20.

                           AL-WERFALLI, Mahmoud Mustafa Busayf
                           teise nimega AL-WARFALLI, Mahmud

                           Sünniaeg: 1978
                           Sünnikoht: Werfalla Tribe, Liibüa lääneosa või Elrseefa (Bani Walid)
                           Sugu: mees

                           Mahmoud al-Werfalli on Benghazis asuva al-Saiqa brigaadi komandör (leitnant). Selles rollis on al-Werfalli vastutav tõsiste inimõiguste rikkumiste, sealhulgas tapmiste ja hukkamiste eest ning on neis rikkumistes otse või kaudselt osalenud.
                           Al-Werfalli on olnud seotud kolmekümne kolme isiku tapmisega mitmes vahejuhtumis ajavahemikus 2016. aasta juunist kuni 2017. aasta juulini ning kümne inimese hukkamisega 24. jaanuaril 2018.

                           21.9.2020

                           21.

                           DIAB, Moussa
                           teise nimega DIAB, Mousa

                           Sugu: mees

                           Moussa Diab on vastutav tõsiste inimõiguste rikkumiste, sealhulgas inimkaubanduse ning rändajate ja pagulaste röövimise, vägistamise ja tapmise eest ning on neis rikkumistes otseselt osalenud.
                           Ta hoidis rändajaid ja pagulasi vangistuses ebaseaduslikus kinnipidamislaagris Bani Walidi lähedal, kus neid koheldi ebainimlikult ja alandavalt. Mitu rändajat ja pagulast tapeti, kui nad püüdsid kinnipidamislaagrist põgeneda.

                           21.9.2020“

               2)
               Määruse (EL) 2016/44 III lisa B ossa (Üksused) lisatakse järgmised kanded:

                           Nimi

                           Tuvastamisandmed

                           Põhjendus

                           Loetellu kandmise kuupäev

                           „17.

                           Sigma Airlines
                           teiste nimedega Sigma Aviation, Air Sigma

                           Aadress:

                                       Markov Str. 11

                                       050013, Almaty, Kazakhstan

                                 Tel +77272922305
                           Veebisait: https://airsigma.pro/
                           Registreeritud nime all: Kenesbayev Umirbek Zharmenovich

                           Sigma Airlines on kaubaveoga tegelev lennuettevõte, mis käitab õhusõidukeid, mille puhul on tuvastatud ÜRO Julgeolekunõukogu resolutsiooniga 1970 (2011) kehtestatud ja otsuse (ÜVJP) 2015/1333 artiklisse 1 üle võetud relvaembargo rikkumine Liibüas.
                           ÜRO on teinud kindlaks, et lennuettevõte Sigma Airlines on üks lastilennu teenuse osutaja, kes ei järgi sõjavarustuse Liibüasse toimetamisel ÜRO embargot.

                           21.9.2020

                           18.

                           Avrasya Shipping

                           Aadress:
                           Liman Mh. Gezi Cd. No:22/3 İlkadım, Samsun, Turkey
                           Tel +90 5497201748
                           E-post: info@avrasyashipping.com
                           Veebisait: http://www.avrasyashipping.com/iletisim

                           Avrasya Shipping on mereveoettevõte, mis käitab laeva nimega Cirkin, mille puhul on tuvastatud ÜRO Julgeolekunõukogu resolutsiooniga 1970 (2011) kehtestatud ja otsuse (ÜVJP) 2015/1333 artiklisse 1 üle võetud relvaembargo rikkumine Liibüas.
                           Eelkõige oli Cirkin seotud sõjavarustuse veoga Liibüasse 2020. aasta mais ja juunis.

                           21.9.2020

                           19.

                           Med Wave Shipping

                           Aadress:

                                       Office 511, 5th Floor, Baraka Building, Dauwar Al-Waha, Jordan;

                                       Adel Al-Hojrat building n°3, 1rst Floor, opposite Swefieh, Mall-Swefieh Po Box 850880 Amman, 11185 Jordan;

                                       Ground Floor, Orient Queen Homes Building, John Kennedy, Ras Beirut, Lebanon

                                 Tel +962787064121; +96265865550; +96265868550
                           E-post: operation@medwave.co

                           Med Wave Shipping on mereveoettevõte, mis käitab laeva nimega Bana, mille puhul on tuvastatud ÜRO Julgeolekunõukogu resolutsiooniga 1970 (2011) kehtestatud ja otsuse (ÜVJP) 2015/1333 artiklisse 1 üle võetud relvaembargo rikkumine Liibüas.
                           Eelkõige oli Bana seotud sõjavarustuse veoga Liibüasse 2020. aasta jaanuaris.

                           21.9.2020“


title: Komisjoni rakendusmäärus (EL) 2020/1317, 9. september 2020, teatavate kaupade klassifitseerimise kohta kombineeritud nomenklatuuris

text:
                  23.9.2020

                  ET

                  Euroopa Liidu Teataja

                  L 309/1

         KOMISJONI RAKENDUSMÄÄRUS (EL) 2020/1317,
         9. september 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                     (2)

                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                     (3)

                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                     (4)

                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

                     (5)

                     Käesoleva määrusega ette nähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.

            Artikkel 3
            Määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. september 2020

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Gerassimos THOMAS

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            LISA

                        Kauba kirjeldus

                        Klassifikatsioon (CN-kood)

                        Põhjendused

                        (1)

                        (2)

                        (3)

                                    1.

                                    Toode koosneb peamiselt ammooniumnitraadipõhistest vabalt voolavatest poorsetest graanulitest, mille koostis (massiprotsentides) on järgmine:

                                                —

                                                Ammooniumnitraati > 99,4

                                                —

                                                (üldlämmastikku > 34,5)

                                                —

                                                anioonset polümeeri 0,28

                                                —

                                                pinnakattevahendit 0,08

                                          Graanulite õliimavus on > 10 massiprotsendi.
                                    Graanulite puistetihedus on 0,72 g/cm3.

                        3602 00 00

                        Klassifikatsioon määratakse kindlaks kombineeritud nomenklatuuri klassifitseerimise üldreegliga 1 ning CN-koodi 3602 00 00  sõnastusega.
                        Tootele lisatakse anioonset polümeeri, et anda tootele väiksem tihedus ja suurem õliimavusvõime, mis on olulised omadused, et poorsed graanulid sobiksid paremini ammooniumnitraadi ja kütteõli segul (ANFO) põhinevate lõhkeainete valmistamise lähtematerjaliks.
                        Poorsete graanulite pinnatöötlus kattevahendiga tehakse ammooniumnitraadi stabiliseerimiseks, vältides seeläbi soovimatut veeimamist, mis võib vähendada/takistada kütteõli imamise võimet, mis on üks tõhusa ANFO-põhise lõhkeaine olulisi omadusi.
                        Objektiivsete omaduste põhjal on toode seega ära tuntav kui rubriigi 3602 valmislõhkeaine (vt ka harmoneeritud süsteemi klassifitseerimisarvamust 3602.00/2).
                        Toodet ei või klassifitseerida rubriiki 3102, sest toode on spetsiaalselt valmistatud ja selle koostis välja töötatud lõhkeainete lähtematerjalina kasutamiseks. Ei anioonne polümeer ega pinnakate ei ole väetisena kasutamise puhul tehniliselt asjakohased. Seega ei ole grupi 31 märkuse 2 tingimused täidetud.
                        Sellest tulenevalt tuleb toode klassifitseerida CN-koodi 3602 00 00  alla kui valmislõhkeaine, välja arvatud püssirohi.

                                    2.

                                    Toode koosneb peamiselt ammooniumnitraadipõhistest vabalt voolavatest poorsetest graanulitest, mille koostis (massiprotsentides) on järgmine:

                                                —

                                                Ammooniumnitraati > 99

                                                —

                                                (üldlämmastikku > 34,5)

                                                —

                                                Magneesiumnitraati 0,4

                                                —

                                                Diammooniumfosfaadi ammooniumsulfaadi ja boorhappe segu 0,06

                                                —

                                                Pinnakattevahendit 0,08

                                          Graanulite õliimavus on > 7 massiprotsendi.
                                    Graanulite puistetihedus on 0,80 g/cm3.

                        3602 00 00

                        Klassifikatsioon määratakse kindlaks kombineeritud nomenklatuuri klassifitseerimise üldreegliga 1 ning CN-koodi 3602 00 00  sõnastusega.
                        Tootele lisatakse diammooniumfosfaadi, ammooniumsulfaadi ja boorhappe segu, et anda tootele väiksem tihedus ja suurem õliimavusvõime, mis on olulised omadused, et poorsed graanulid sobiksid paremini ammooniumnitraadi ja kütteõli segul (ANFO) põhinevate lõhkeainete valmistamise lähtematerjaliks.
                        Poorsete graanulite pinnatöötlus kattevahendiga tehakse ammooniumnitraadi stabiliseerimiseks, vältides seeläbi soovimatut veeimamist, mis võib vähendada/takistada kütteõli imamise võimet, mis on üks tõhusa ANFO-põhiste lõhkeainete olulisi omadusi.
                        Objektiivsete omaduste põhjal on toode seega ära tuntav kui rubriigi 3602 valmislõhkeaine (vt ka harmoneeritud süsteemi klassifitseerimisarvamust 3602.00/1).
                        Toodet ei või klassifitseerida rubriiki 3102, sest toode on spetsiaalselt valmistatud ja selle koostis välja töötatud lõhkeainete lähtematerjalina kasutamiseks. Ei eri lisaained ega pinnakate ei ole valmis ammooniumnitraadi väetisena kasutamise puhul tehniliselt asjakohased. Seega ei ole grupi 31 märkuse 2 tingimused täidetud.
                        Sellest tulenevalt tuleb toode klassifitseerida CN-koodi 3602 00 00  alla kui valmislõhkeaine, välja arvatud püssirohi.


title: Komisjoni Rakendusmäärus (EL) 2020/1318, 22. september 2020, millega muudetakse rakendusmäärusi (EL) 2020/21 ja (EL) 2020/194 kohaldamise tähtpäevade osas seoses COVID‐19 pandeemiale reageerimisega

text:
                  23.9.2020

                  ET

                  Euroopa Liidu Teataja

                  L 309/4

         KOMISJONI RAKENDUSMÄÄRUS (EL) 2020/1318,
         22. september 2020,
         millega muudetakse rakendusmäärusi (EL) 2020/21 ja (EL) 2020/194 kohaldamise tähtpäevade osas seoses COVID‐19 pandeemiale reageerimisega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artiklit 47l punkte a, b ja c,
         ning arvestades järgmist:

                     (1)

                     Komisjoni rakendusmäärusega (EL) nr 79/2012 (2) nähakse ette määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad. Vastavalt rakendusmääruse (EL) nr 79/2012 (mida on muudetud rakendusmäärusega (EL) 2020/21) (3) artikli 7 lõike 2 punktile d peab komisjon tegema veebiportaali kättesaadavaks neile liikmesriikidele, kes otsustavad alates 1. jaanuarist 2021 muu hulgas avaldada määruse (EL) nr 904/2010 artikli 47g teises lõigus osutatud kaupade tarnimise ja teenuste osutamise suhtes kohaldatavad maksumäärad.

                     (2)

                     Komisjoni rakendusmäärusega (EL) nr 815/2012 (4) on kehtestatud määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele. Rakendusmäärus (EL) nr 815/2012 tunnistatakse alates 1. jaanuarist 2021 kehtetuks ja asendatakse komisjoni rakendusmäärusega (EL) 2020/194, (5) et võtta arvesse erikordade kohaldamisala laiendamist maksukohustuslastele, kes osutavad teenuseid mittemaksukohustuslastele ning tegelevad kaupade kaugmüügiga ja teatavate riigisiseste kaubatarnetega. Rakendusmääruses (EL) nr 815/2012 osutatud erikordadega hõlmatud ja enne 1. jaanuarit 2021 osutatud teenuste kohta esitatud käibedeklaratsioonide esitamise ja parandamise korral jätkatakse aga kõnealuse rakendusmääruse kohaldamist kuni 10. veebruarini 2024. Selle eesmärk on tagada, et praegust parandusmehhanismi kohaldatakse ka enne 1. jaanuari 2021 toimunud teenuseosutamiste suhtes. Käibedeklaratsioone saab parandada kolme aasta jooksul alates kuupäevast, mil tuli esitada esialgne deklaratsioon.

                     (3)

                     Need muudatused tehti selleks, et võtta arvesse nõukogu direktiivi 2006/112/EÜ (6) XII jaotise 6. peatükis sätestatud erikordade laiendamist nõukogu direktiividega (EL) 2017/2455 (7) ja (EL) 2019/1995 (8) ning vastavaid muudatusi, mis tehti määrusesse (EL) nr 904/2010 nõukogu määrusega (EL) 2017/2454 (9).

                     (4)

                     COVID-19 kriisi puhkemine, mis mõjutab tugevalt kõiki liikmesriike ja sunnib neid võtma riiklikul tasandil viivitamata meetmeid, paigutades eelkõige ressursse ümber muudesse valdkondadesse, tekitab mõnele liikmesriigile raskusi selliste IT-süsteemide lõpuleviimisel, mida on vaja nende muudatuste rakendamiseks ja kohaldamiseks alates 1. jaanuarist 2021. Seetõttu lükati nõukogu otsusega (EL) 2020/1109 (10) ja nõukogu määrusega (EL) 2020/1108 (11) direktiivi 2006/112/EÜ XII jaotise 6. peatüki ja määruse (EL) nr 904/2010 muudatuste kohaldamise kuupäevad kuue kuu võrra edasi kuni 1. juulini 2021.

                     (5)

                     Selleks et rakendusmäärusi (EL) 2020/21 ja (EL) 2020/194 saaks kohaldada alates samast kuupäevast kui direktiivi 2006/112/EÜ XII jaotise 6. peatüki ja määruse (EL) nr 904/2010 muudetud sätteid, tuleks neid rakendusmäärusi kohaldada alates 1. juulist 2021.

                     (6)

                     Samuti on vaja selgitada, et teave rakendusmääruse (EL) 2020/194 I lisa E veeru lahtris 21, mille vahendaja peab registreerimisel esitama, viitab üksnes võimalikele varasematele identifitseerimisnumbritele, mis lubavad kõnealusel isikul vahendajana tegutseda.

                     (7)

                     Seepärast tuleks rakendusmäärusi (EL) 2020/21 ja (EL) 2020/194 vastavalt muuta.

                     (8)

                     Käesoleva määrusega ettenähtud meetmed on kooskõlas halduskoostöö alalise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2020/21 muutmine
            Rakendusmäärust (EL) 2020/21 muudetakse järgmiselt.

                        1)

                        Artikkel 1 asendatakse järgmisega:

                           „Artikkel 1
                           Rakendusmääruse (EL) nr 79/2012 artikli 7 lõike 2 punkt d asendatakse järgmisega:

                                       „d)

                                       alates 1. juulist 2021 – maksumäär, mida kohaldatakse direktiivi 2006/112/EÜ XII jaotise 6. peatükis sätestatud erikordade kohaselt tarnitavate kaupade ja osutatavate teenuste suhtes, nagu on osutatud määruse (EL) nr 904/2010 artikli 47g teises lõigus.“

                        2)

                        Artikli 2 teine lõik asendatakse järgmisega:
                        „Seda kohaldatakse alates 1. juulist 2021.“

            Artikkel 2
            Rakendusmääruse (EL) 2020/194 muutmine
            Rakendusmäärust (EL) 2020/194 muudetakse järgmiselt.

                        1)

                        Artikkel 7 asendatakse järgmisega:

                           „Artikkel 7
                           Kehtetuks tunnistamine
                           Rakendusmäärus (EL) nr 815/2012 tunnistatakse kehtetuks alates 1. juulist 2021.
                           Rakendusmääruses (EL) nr 815/2012 osutatud mis tahes erikorraga hõlmatud ja enne 1. juulit 2021 osutatud teenuste kohta esitatud käibedeklaratsioonide esitamise ja parandamise korral jätkatakse kõnealuse rakendusmääruse kohaldamist kuni 10. augustini 2024.“

                        2)

                        Artikli 8 teine lõik asendatakse järgmisega:
                        „Seda kohaldatakse alates 1. juulist 2021.“

                        3)

                        I lisa muudetakse järgmiselt:

                                    a)

                                    E veeru lahter 21 asendatakse järgmisega:
                                    „Vahendaja individuaalne registreerimisnumber (individuaalsed registreerimisnumbrid), mille on vastavalt direktiivi 2006/112/EÜ artikli 369q lõikele 2 andnud registreerimisliikmesriik, kui vahendaja on varem vahendajana tegutsenud“;

                                    b)

                                    joonealune märkus 13 asendatakse järgmisega:

                                                „(13)

                                                Korra kasutamise alguskuupäev on sama mis D veeru lahtris 19 ning eelregistreerimise korral vastavalt nõukogu rakendusmääruse (EL) 2019/2026 artikli 2 kolmandale lõigule ei saa see olla varasem kui 1. juuli 2021.“

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. september 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 12.10.2010, lk 1.

            (2)  Komisjoni 31. jaanuari 2012. aasta rakendusmäärus (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad (ELT L 29, 1.2.2012, lk 13).

            (3)  Komisjoni 14. jaanuari 2020. aasta rakendusmäärus (EL) 2020/21, millega muudetakse rakendusmäärust (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad (ELT L 11, 15.1.2020, lk 1).

            (4)  Komisjoni 13. septembri 2012. aasta rakendusmäärus (EL) nr 815/2012, millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele (ELT L 249, 14.9.2012, lk 3).

            (5)  Komisjoni 12. veebruari 2020. aasta rakendusmäärus (EL) 2020/194, millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikorraga, mida kohaldatakse maksukohustuslaste suhtes, kes osutavad teenuseid mittemaksukohustuslastele, tegelevad kaupade kaugmüügiga ja teatavate riigisiseste kaubatarnetega (ELT L 40, 13.2.2020, lk 114).

            (6)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).

            (7)  Nõukogu 5. detsembri 2017. aasta direktiiv (EL) 2017/2455, millega muudetakse direktiivi 2006/112/EÜ ja direktiivi 2009/132/EÜ seoses teatavate käibemaksukohustustega teenuste osutamise ja kaupade kaugmüügi puhul (ELT L 348, 29.12.2017, lk 7).

            (8)  Nõukogu 21. novembri 2019. aasta direktiiv (EL) 2019/1995, millega muudetakse direktiivi 2006/112/EÜ kaupade kaugmüüki ja teatavaid omamaiseid kaubatarneid käsitlevate sätete osas (ELT L 310, 2.12.2019, lk 1).

            (9)  Nõukogu 5. detsembri 2017. aasta määrus (EL) 2017/2454, millega muudetakse määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas (ELT L 348, 29.12.2017, lk 1).

            (10)  Nõukogu 20. juuli 2020. aasta otsus (EL) 2020/1109, millega muudetakse direktiive (EL) 2017/2455 ja (EL) 2019/1995 ülevõtmise ja kohaldamise tähtpäevade osas seoses COVID-19 pandeemiale reageerimisega (ELT L 244, 29.7.2020, lk 3).

            (11)  Nõukogu 20. juuli 2020. aasta määrus (EL) 2020/1108, millega muudetakse määrust (EL) 2017/2454 kohaldamise tähtpäevade osas seoses COVID-19 pandeemiale reageerimisega (ELT L 244, 29.7.2020, lk 1).


title: Komisjoni rakendusmäärus (EL) 2020/1319, 22. september 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Provola dei Nebrodi“ (KPN)

text:
                  23.9.2020

                  ET

                  Euroopa Liidu Teataja

                  L 309/7

         KOMISJONI RAKENDUSMÄÄRUS (EL) 2020/1319,
         22. september 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus „Provola dei Nebrodi“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) nr 1151/2012, 21. november 2012, põllumajandustoodete ja toidu kvaliteedikavade kohta, (1) eriti selle artikli 52 lõike 3 punkti a,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Provola dei Nebrodi“ kaitstud päritolunimetusena (KPN) (2).

                     (2)

                     Komisjon sai 22. oktoobril 2019 Belgialt vastulause. Komisjon saatis Belgia vastulause Itaaliale edasi 31. oktoobril 2019. Komisjon sai 19. detsembril 2019 põhjendatud vastuväite ettenähtud tähtaja jooksul.

                     (3)

                     Komisjon uuris Belgia esitatud vastulauset ja tunnistas selle vastuvõetavaks.

                     (4)

                     Komisjon kutsus oma 19. veebruari 2020. aasta kirjas huvitatud isikuid üles pidama asjakohaseid läbirääkimisi, et jõuda omavahelisele kokkuleppele vastavalt nende riigis kehtivatele menetlustele.

                     (5)

                     Kuigi Itaalia ja Belgia ei jõudnud kokkuleppele, võttis Belgia oma vastulause nimetuse „Provola dei Nebrodi“ registreerimisele tagasi Itaalia ametiasutustele 16. juunil 2020 saadetud kirjaga.

                     (6)

                     Seetõttu tuleks nimetus „Provola dei Nebrodi“ (KPN) registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Provola dei Nebrodi“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „juust“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. september 2020

                  Komisjoni nimel

                  eesistuja

               Ursula VON DER LEYEN

            (1)  ELT L 343, 14.12.2012, lk 1.

            (2)  ELT C 257, 31.7.2019, lk 18.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1321, 17. september 2020, millega registreeritakse kaitstud päritolunimetuste ja kaitstud geograafiliste tähiste registris nimetus [„Aydın Kestanesi“ (KPN)]

text:
                  24.9.2020

                  ET

                  Euroopa Liidu Teataja

                  L 310/1

         KOMISJONI RAKENDUSMÄÄRUS (EL) 2020/1321,
         17. september 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Aydın Kestanesi“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Türgi taotlus registreerida nimetus „Aydın Kestanesi“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Aydın Kestanesi“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Aydın Kestanesi“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 185, 4.6.2020, lk 16.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1326, 15. september 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Mojama de Isla Cristina“ (KGT)

text:
                  25.9.2020

                  ET

                  Euroopa Liidu Teataja

                  L 312/1

         KOMISJONI RAKENDUSMÄÄRUS (EL) 2020/1326,
         15. september 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Mojama de Isla Cristina“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni rakendusmäärusega (EL) 2016/199 (2) registreeritud kaitstud geograafilise tähise „Mojama de Isla Cristina“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Mojama de Isla Cristina“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 9. veebruari 2016. aasta rakendusmäärus (EL) 2016/199, millega registreeritakse kaitstud päritolunimetuste ja kaitstud geograafiliste tähiste registris nimetus [Mojama de Isla Cristina (KGT)] (ELT L 39, 16.2.2016, lk 4).

            (3)  ELT C 150, 6.5.2020, lk 28.


title: Komisjoni rakendusmäärus (EL) 2020/1327, 18. september 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Akasztói szikiponty“ (KPN)

text:
                  25.9.2020

                  ET

                  Euroopa Liidu Teataja

                  L 312/3

         KOMISJONI RAKENDUSMÄÄRUS (EL) 2020/1327,
         18. september 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus
         „Akasztói szikiponty“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Akasztói szikiponty“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Akasztói szikiponty“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Akasztói szikiponty“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „Värske kala, molluskid ja koorikloomad ning neist valmistatud tooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 172, 20.5.2020, lk 26.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1329, 23. september 2020, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
                  25.9.2020

                  ET

                  Euroopa Liidu Teataja

                  L 312/5

         KOMISJONI RAKENDUSMÄÄRUS (EL) 2020/1329,
         23. september 2020,
         millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
         ning arvestades järgmist:

                     (1)

                     Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

                     (2)

                     Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

                     (3)

                     Määrust (EÜ) nr 1484/95 tuleks seega vastavalt muuta.

                     (4)

                     Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1484/95 I lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. september 2020

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 671.

            (2)  ELT L 150, 20.5.2014, lk 1.

            (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

            LISA

                     „I LISA

                                 CN-kood

                                 Toote kirjeldus

                                 Tüüpiline hind
                                 (eurot/100 kg)

                                 Artiklis 3 osutatud tagatis
                                 (eurot/100 kg)

                                 Päritolu  (1)

                                 0207 12 90

                                 Kana ja kuke (liigist Gallus domesticus) rümbad, nn 65 % kanarümbad, külmutatud

                                 138,5

                                 0

                                 AR

                                 0207 14 10

                                 Kana ja kuke (liigist Gallus domesticus) kondita tükid, külmutatud

                                 210,7

                                 27

                                 AR

                                 157

                                 52

                                 BR

                                 248,9

                                 15

                                 CL

                                 211,7

                                 27

                                 TH

                                 1602 32 11

                                 Kuumtöötlemata tooted kanast ja kukest (liigist Gallus domesticus)

                                 168,2

                                 40

                                 BR

               “

               (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).